《寄蓬莱太守张船山夫子》
清代·姚元之

蓬莱仙吏出尘姿，管领神山鬓未丝。堂上琴悬无长物，郡中乌集已多时。

仙人楼阁春长住，水国烟波秋到迟。出海云霞天五色，不知何似使君诗。

作者简介：（1773—1852）安徽桐城人，字伯昂，号荐青。嘉庆十年进士。授编修。道光间官至左都御史。以事降调内阁学士。曾从学于姚鼐，书画并工，熟于掌故。后以年老休致。有《竹叶亭杂诗稿》、《竹叶亭杂记》。